Middelsstore (8-11 millimeter), avlange, halvblanke, mørkbrune maurbiller, kroppen kledt med fine, oppstående, nokså korte hår. Kroppen er nokså jevnbred uten så påfallende skiller mellom hode, pronotum og dekkvinger som hos de fleste andre maurbiller. Antennene magler en påfallende klubbe, de midterste leddene er sagtakkede. Pronotum er rundet, dekkvingene jevnbrede, nokså tett og kraftig punkterte.